Greyster

Greyster ialah sejenis anjing kereta luncur salji yang dibiakbakakan untuk perlumbaan anjing kereta luncur salji, terutamanya sukan tanah kering seperti canicross dan bikejoring. Greyster dibiakbakakan secara bersilang daripada grehaun Inggeris dan anjing penuding berbulu pendek Jerman.

Greyster mendapat daya ketahanan dan semangatnya daripada anjing penuding berbulu pendek Jerman dan kelajuannya daripada grehaun.

Nama "greyster" ialah kata lakur daripada greyhound ("grehaun") dan pointer ("anjing penuding").

Sejarah
Selepas Perang Dunia Kedua, perlumbaan kereta luncur salji anjing gaya skijor dan pulka menjadi semakin popular di Norway dan di negara-negara jiran di Skandinavia. Gaya-gaya perlumbaan ini memerlukan pasukan kecil dan pantas yang terdiri daripada 1–4 ekor anjing yang bertanding di sepanjang jarak pendek berbukit sejauh . Dengan syarat untuk menggunakan anjing baka tulen daripada Persatuan Perlumbaan Anjing Kereta Luncur Salji Norway, anjing penuding berbulu pendek Jerman secepatnya muncul sebagai baka anjing pilihan. Pada permulaan tahun 1970-an, "anjing penuding kereta luncur salji" telah muncul, iaitu anjing penuding yang dibiakbakakan secara eksklusif untuk penarikan kereta luncur salji dan bukan perburuan. Semasa tahun 1970-an, perlumbaan kereta luncur salji "gaya Nome", yang mengajuk pasukan anjing kereta luncur salji besar yang berlari di sepanjang jarak jauh dan bermalam dalam suhu di bawah sifar yang terlihat dalam perlumbaan gaya Amerika Utara, mula menarik minat di Skandinavia. Pada tahun 1974, perlumbaan kereta luncur salji gaya Nome yang pertama, iaitu Skjelbreia Sweepstakes, dianjurkan dekat dengan Oslo. Untuk gaya perlumbaan ini, para musher Norway mula mengimport husky Alaska; dipopularkan oleh musher seperti Stein Havard Fjelstad dan Roger Leegaard yang mengembara ke Alaska untuk berlumba dalam Iditarod. Walau bagaimanapun, sebagai baka silang prestasi, husky Alaska tidak boleh untuk perlumbaan menurut peraturan di Norway sehingga tahun 1985, iaitu apabila Persatuan Perlumbaan Anjing Kereta Luncur Salji Norway menyingkirkan syarat bahawa anjing kereta luncur salji mesti anjing baka tulen.

Ketetapan baharu ini juga membuka jalan kepada para musher gaya Nordik untuk membiakbakakan anjing berprestasi terbaik mereka tanpa mengira baka, dengan musher yang mengacukkan grehaun dengan anjing penuding berbulu pendek Jerman untuk menghasilkan greyster. Baka-baka silang gaya Nordik ini mendapat kepopularan di serata Eropah dan kemudian di Amerika Utara, terutamanya dengan peningkatan kepopularan mushing tanah kering, seperti bikejoring dan canicross.

Perihal
Berbanding dengan pembiakbakaan anjing berpenampilan serupa untuk mewujudkan baka baharu dengan penampilan tekal, greyster dibiakbakakan untuk trait kerja spesifik dan kesihatan yang diperlukan untuk berlari dalam lumba pecut singkat berkeamatan tinggi, seperti sistem kardiovaskular kuat, daya ketahanan tinggi, dan fungsi kognisi. Anjing asasi yang paling kerap digunakan merupakan anjing penuding berbulu pendek Jerman (dan anjing penuding Inggeris), anjing penuding lain, dan grehaun Inggeris serta kadang-kadang saluki daripada susur galur anjing pecut yang dibiakbakakan dengan ketat yang digunakan untuk perlumbaan. Kajian genetik menunjukkan bahawa greyster pada umumnya 75% anjing penuding berbulu pendek Jerman dan 25% grehaun.

Greyster lumba pecut kerap digemari kerana toleransi haba, yang menjadikannya popular dalam acara perlumbaan tanah kering di serata Eropah Tengah, bilamana suhu lebih hangat menjejaskan baka kereta luncur salji lain. Greyster pada umumya berlari sejauh  pada kelajuan purata , dengan kelajuan maksimum . Ia kerap popular di kenel kecil bilamana sifat ramahnya menjadikannya teman cemerlang. Seperti semua anjing kereta luncur salji, ia memerlukan kegiatan fizikal berat; walau bagaimanapun, greyster kerap terkenal kerana santai dan tenang di dalam rumah.

Lihat juga
 Eurohound
 Husky Alaska

Catatan

Rujukan

Kategori:Baka anjing
Kategori:Baka anjing berasal dari Norway
Kategori:Baka anjing tarikan